སྐབས་འདིར་བསྟན་བྱའི་བརྡ་མཚོན་རྟགས་ཤད་ཀྱི་དབྱེ་བའི་རྣམ་གྲངས་ནི་སྔར་དང་ད་ལྟའི་དུས་ཀྱི་་སྟན་བཅོས་དང་རྩོམ་དེབ་དག་ན་མཇལ་དུ་ཡོད་པའི་རྒྱུན་སྤྱོད་ཀྱི་བརྡ་མཚོན་རྟགས་ཤད་ཁག་ཅིག་ཡིན་ཞིང་།དེ་དག་ནི་གཤམ་དུ་རེ་རེ་ནས་སྨྲ་བར་བྱ་ལ་སྤྱིར་བོད་ཡིག་འདིའི་འབྲི་རྒྱུན་ལ་རྣམ་པ་འདྲ་མིན་མང་པོ་མཆིས་ནའང་།དེ་དག་བསྡུ་ན་དབུ་ཅན་དང་དབུ་མེད་གཉིས་སུ་གཏོགས་པར་སྙམ།དབུ་མེད་ལའང་སྤྱིར་ཚུགས་དང་འབྲུ་ཚ།འཁྱུག་བཅས་རྣམ་པ་གསུམ་ཇུ་ཡོད་ལ་ཚུགས་ལེའང་ཚུགས་རིང་དང་ཚུགས་ཐུང་གཉིས་སུ་དབྱེ་ཆོགདབུ་མེད་ཀྱི་སྐབས་ཡིག་མགོའི་དབུ་ཁྱུད་དང་ཚེག་ཤད་བཅས་པ་གསུམ་དབུ་ཅན་གྱི་སྐབས་དང་གཟུགས་མི་འདྲ་བས་དེ་དག་སོ་སོའི་སྐབས་ངོ་སྤྲོད་མདོར་བསྡུས་རེ་བྱེད་རྒྱུའི་དགོས་པ་ཡོད་ལ་གཞན་གྱི་བརྡ་མཚོན་རྟགས་ཤད་རྣམས་ནི་དབུ་ཅན་གྱི་སྐབས་གང་ཡིན་པ་དེ་དབུ་མེད་ཀྱི་སྐབས་སུའང་དེ་ལྟར་ཡིན་པ་ཐོག་མར་ངེས་པར་བྱའོ།